《云庄菊日起岩必东诸贤过访 其一》
明代·林俊

有约临沧访翠微，踏晴林鹤故相依。小山丛桂花初密，佳节重阳菊尚稀。

月转半冈催送酒，风回别树笑传衣。不禁短榻孤眠外，犹起高情数启扉。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。